47. ΝΟΜΟΘΕΤ.ΔΙΑΤΑΓΜΑ υπ’ αριθ. 161 της 15/20 Σεπτ. 1973 (ΦΕΚ Α΄ 220) Περί συγχωνεύσεως του Βενιζελείου Παγκρητίου Γενικού Νοσοκομείου και Πανανείου Γενικού Νοσοκομείου Ηρακλείου εις το συνιστώμενον Ν.Π.Δ.Δ. υπό την επωνυμίαν Παγκρήτιον Βενιζέλειον και Πανάνειον Γενικόν Νοσοκομείον Ηρακλείου. Άρθρ.1.-Το Βενιζέλειον Παγκρήτιον Γενικόν Νοσοκομείον και το Πανάνειον Γενικόν Νοσοκομείον Ηρακλείου, συγχωνεύονται εις το δια του παρόντος συνιστώμενον Ν.Π.Δ.Δ., υπαγόμενον εις τας διατάξεις του Ν.Δ. 2592/53, υπό την επωνυμίαν «ΠΑΓΚΡΗΤΙΟΝ ΒΕΝΙΖΕΛΕΙΟΝ ΚΑΙ ΠΑΝΑΝΕΙΟΝ Γενικόν Νοσοκομείον Ηρακλείου» δυνάμεως 270 κλινών, με έδραν το Ηράκλειον Κρήτης. Άρθρ.2.-Δια Προεδρικού Δ/τος, εκδιδομένου προτάσει του Πρωθυπουργού και των Υπουργών Κοινωνικών Υπηρεσιών και Οικονομικών, εγκρίνεται ο Οργανισμός του συνιστωμένου ΠΑΓΚΡΗΤΙΟΥ ΒΕΝΙΖΕΛΕΙΟΥ ΚΑΙ ΠΑΝΑΝΕΙΟΥ Γενικού Νοσοκομείου Ηρακλείου, δι’ ου ρυθμίζονται τα της διοικήσεως, οργανώσεως, λειτουργίας και διαχειρίσεως ως και τα της εντάξεως και υπηρεσιακής καταστάσεως του προσωπικού του άχρι τούδε Πανανείου Γενικού Νοσοκομείου. Δι’ ομοίου Προεδρικού Δ/τος, δύναται να αυξάνεται ο αριθμός των εν άρθρ. 1 του παρόντος προβλεπομένων κλινών. Άρθρ.3.-1.Αι δαπάναι μισθοδοσίας προσωπικού του ΠΑΝΑΝΕΙΟΥ Γενικού Νοσοκομείου Ηρακλείου, βαρύνουσιν από 14 Φεβρ. 1970, αφ’ ης τούτο εκτελεί υπηρεσίαν εις το ΒΕΝΙΖΕΛΕΙΟΝ ΠΑΓΚΡΗΤΙΟΝ Γενικόν Νοσοκομείον και μέχρι δημοσιεύσεως του παρόντος, τας πιστώσεις του τελευταίου. 2.Εις τα δικαιώματα και υποχρεώσεις του ΠΑΝΑΝΕΙΟΥ Δημοτικού Νοσοκομείου από 14 Φεβρ. 1970 μέχρι της δημοσιεύσεως του παρόντος υποκαθίσταται το ΒΕΝΙΖΕΛΕΙΟΝ ΠΑΓΚΡΗΤΙΟΝ Γενικόν Νοσοκομείον. 3.Η δαπάνη δια την καταβολήν συντάξεως εις τους αποχωρήσαντας υπαλλήλους του καταργηθέντος Πανανείου Δημοτικού Νοσοκομείου θέλει βαρύνει το δια του παρόντος συνιστώμενον νομικόν πρόσωπον δημοσίου δικαίου. Άρθρ.4.-Άπαντα τα κινητά και ακίνητα περιουσιακά στοιχεία, ως και τα δικαιώματα και αι υποχρεώσεις των δια του άρθρ. 1 του παρόντος συγχωνευομένων Νοσοκομείων, περιέρχονται αυτοδικαίως και άνευ άλλης διατυπώσεως εις το συνιστώμενον Νομικόν Πρόσωπον. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Αντί για τη σελ. 274,01(α) Σελ. 274,01(β) Τεύχος ΙΑ-11-1 Σελ. 141 Νοσηλευτικά Ιδρύματα κατ' ιδίαν 34.Β.ω.43-47 